**ผลงานวิชาการ**

**งานวิจัย/R2R/CQI/นวัตกรรม**

**ชื่องานวิจัย/บทความ :** นวัตกรรมบัตรสีเตือนภัยห่างไกลสารเคมี

**ชื่อผู้วิจัย :** กองทุนหลักประกันสุขภาพตำบลกุดโดน

**หน่วยงาน :** อบต.กุดโดน

**กองทุน :** กองทุนสุขภาพตำบลอบต.กุดโดน

**ปีที่จัดทำ :** 2560

**หลักการและเหตุผล**

 จากการดำเนินงานดูแลสุขภาพเกษตรกร โดยการคัดกรองความเสี่ยงและตรวจหาระดับของเอนไซม์โคลีนเอสเตอเรส และดำเนินงานเฝ้าระวังโรคพิษจากสารศัตรูพืช พบว่า เกษตรกรมีผลเลือดในระดับที่เสี่ยงและไม่ปลอดภัย ซึ่งนับว่าเป็นปัญหาที่สำคัญต่อสุขภาพอนามัยของประชาชน เนื่องจากปัจจุบันเกษตรกรยังคงมีการใช้สารเคมีกำจัดศัตรูพืช ซึ่งนำมาใช้อย่างไม่ถูกวิธีและขาดความรู้ จึงได้จัดทำบัตรสีเตือนภัยขึ้นเพื่อให้บุคคลในครัวเรือนได้เกิดความตระหนักในการปรับเปลี่ยนพฤติกรรม และมิให้ตนเองที่มีความเสี่ยงที่จะป่วยเป็นโรคเกิดความกลัว และช่วยกระตุ้นให้บุคคลในชุมชนนั้นคิดหาทางป้องกันและแสวงหาความรู้ในการป้องกันการเกิดโรค ยอมรับความรู้ คำบอกเล่าจากทีมงานด้านสุขภาพ ที่ได้ลงไปเยี่ยมให้คำแนะนำ เพื่อทำให้การป่วยด้วยเหล่านั้นลดลง ซึ่งนำไปสู่ชุมชนที่มีสุขภาพกาย สุขภาพจิตที่ดีต่อไป

**วัตถุประสงค์ :**

1.เพื่อประเมินและเฝ้าระวังสุขภาพผู้มีภาวะเสี่ยงจากการใช้สารเคมีศัตรูพืช

2.เพื่อค้นห้าประชากรกลุ่มเสี่ยงจากการประกอบอาชีพเกษตรกรที่ใช้สารเคมีกำจัดศัตรูพืช

3.เพื่อให้เกษตรกลุ่มเสี่ยงในหมู่บ้านเป้าหมายมีความรู้และสร้างทัศนคติในเรื่องการใช้สารเคมีที่ถูกต้องเพื่อไปใช้ในชีวิตประจำวันได้จากนวัตกรรมบัตรสีเตือนภัย ห่างไกลสารเคมี

4.เพื่อให้กลุ่มเสี่ยงได้รับการปรับเปลี่ยนพฤติกรรม และกลุ่มเสี่ยงได้รับการดูแล

**กลุ่มเป้าหมาย :** เกษตรกรกลุ่มเสี่ยงตำบลกุดโดน

**เครื่องมือ :** บัตรสีเตือนภัย, กระดาษทดสอบเอนไซม์โคลีนเอสเตอเรส

**ขั้นตอนการดำเนินงาน :**

1.เตรียมข้อมูลสถานะสุขภาพ กลุ่มเป้าหมายในการตรวจคัดกรองสารเคมีในเลือด

2.จัดอบรมฟื้นฟูการตรวจคัดกรองสารเคมีในเลือดแก่แกนนำ อสม.จำนวน 13 หมู่บ้าน ประชาสัมพันธ์ให้กลุ่มเกษตรกรทราบเพื่อเตรียมกลุ่มเป้าหมาย และนัด วัน เวลาและสถานที่ในการตรวจหาสารเคมีกำจัดศัตรูพืชตกค้างในเลือด

3.เตรียมเครื่องมือและอุปกรณ์ในการตรวจคัดกรองการตรวจเลือด โดยใช้กระดาษทดสอบเอนไซม์โคลีนเอสเตอเรส

4.ดำเนินการตรวจหาสารเคมีกำจัดศัตรูพืชตกค้างในกลุ่มเกษตรกรกลุ่มเสี่ยง

5.แจ้งผลและให้คำแนะนำด้วยบัตรสีเตือนภัย 4 สี

6.ปรับเปลี่ยนพฤติกรรมกลุ่มเสี่ยงของหมู่บ้านกลุ่มเป้าหมายให้มีความรู้และสร้างเจตคติเรื่องการใช้สารเคมีที่ถูกต้อง

**คำสำคัญ :** เอนไซม์โคลีนเอสเตอเรส;

**ประเภทผลงาน :**  CQI

**ผลการศึกษา :** จากการติดตามและประเมินผลกลุ่มตัวอย่างเกษตรกรกลุ่มเสี่ยงตำบลกุดโดน พบว่า

ผลตรวจเลือด กรณีที่มีสารตกค้างอยู่ในระดับปกติ มีจำนวนเพิ่มขึ้น

ผลตรวจเลือด กรณีที่มีสารตกค้างอยู่ในระดับปลอดภัย มีจำนวนเพิ่มขึ้น

ผลตรวจเลือด กรณีที่มีสารตกค้างอยู่ในระดับเสี่ยง มีจำนวนลดลง

ผลตรวจเลือด กรณีที่มีสารตกค้างอยู่ในระดับไม่ปลอดภัย มีจำนวนลดลง

**ข้อเสนอแนะ**

 จัดทำป้ายรณรงค์เพื่อกระตุ้นให้ประชาชนตระหนักถึงข้อเสียของการใช้สารเคมี